
Féregjárat

Munkámban a Hajóféreg (Shipworm, sósvízi kártevő), mozgása inspirált. Ez a kagylóféle a víz alatt lévő faanyagot (hajó, móló stb..) rongálja. Benne lakik, és azzal táplálkozik. Ezt az útvonalat szeretném megjeleníteni az üvegben, mint az anyagot „kiiktatva”, csak a lényeget megjelenítve. Az üvegdoboz jelképesen is magába zárja a féreg minden pozitív oldalát, végleg feleslegessé téve a további létezését. A hajóféreg a láthatatlan tenger mélyébe rejtőzik, majd a legapróbb részletei is feltárulnak, ki lesz szolgáltatva a világnak, ezzel elpusztul. Zöld színezetű üveget választottam a térmélység erősítéséhez, és közelítve eredeti környezetéhez.
A kivitelezést a Rákosy Glass Üvegipai Üzem biztosította, ahol elkészíthettem a munkámat az ott dolgozó szakemberek segítségével. A doboz 9 üveglapból áll, amik egyenként homokfúvással készültek. 



